**Aş vrea să ştii**

*Valeria Pintea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi nu-i lumină pe pământ

Şi nici în fiinţa mea putere

Să sper că eşti, să simt că sunt

Dorită pentru-o mângâiere.

Azi e-ntuneric şi e trist

Şi inima-mi este pustie

Şi nu mai ştiu dacă exist,

Nu ştiu ce-a fost şi ce-o să fie.

Nu sper nimic, nu cred nimic;

Credinţa-i doar în Dumnezeu,

Curajul este tot mai mic,

Durerile le simt doar eu.

Aş vrea să nu ştii ce-i durerea,

Ce-i zbuciumul şi ce-i tristeţea

Aş vrea ca tu să ai puterea,

De a simţi ce-i frumuseţea.

Dar nu a celor trecătoare

Şi nu a celor ce le simţi

În clipe pline de-ncântare,

Când eşti minţit şi tu te minţi.

Aş vrea să ştii ce e iubirea

Ce-o port în suflet nepătată,

Aş vrea să ştii ce-i fericirea,

Ce-nseamnă dragostea curată.